Diari Oficial de la Generalitat Valenciana


Sumari del DOGV 9792, del 20-02-2024 (2024/1364)

ACORD número 442/XI, de 13 de febrer de 2024, de la Mesa de les Corts Valencianes, pel qual s'aprova el Pla anual de control financer permanent de l'entitat Agència de Prevenció i Lluita contra el Frau i la Corrupció de la Comunitat Valenciana corresponent a l'exercici 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9792

Data del DOGV
:   20-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1364


Data del document
:   13-02-2024

Organisme emissor
:   Corts Valencianes

Tipus de document
:   Anunci

Descriptors 

:   * Corts Valencianes

ACORD número 442/XI, de 13 de febrer de 2024, de la Mesa de les Corts Valencianes, pel qual s'aprova el Pla anual de control financer permanent de l'entitat Agència de Prevenció i Lluita contra el Frau i la Corrupció de la Comunitat Valenciana corresponent a l'exercici 2024. [2024/1364]  
Mesa de les Corts Valencianes  
Vist que l'article 30 de la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, estableix, en el seu apartat sisé, literalment, que «l'Agència està subjecta a la Intervenció de les Corts, en la forma que es determine, i justificarà la seua gestió, anualment, a la Sindicatura de Comptes».  
Considerant que correspon a la Mesa de les Corts, a proposta de la Intervenció, determinar la forma en què l'Agència de Prevenció i Lluita contra el Frau i la Corrupció de la Comunitat Valenciana ha d'estar sotmesa a la Intervenció de les Corts.  
Vist que el control financer té per objecte verificar que l'actuació de l'administració en l'aspecte economicofinancer s'ajusta a l'ordenament jurídic, així com als principis de bona gestió financera, a la recerca de l'optimització dels recursos públics posats a la disposició d'aquella; definició sustentada per l'article 24 de l'Acord de la Mesa de les Corts sobre les Normes sobre règim econòmic i pressupostari de les Corts (BOCV número 283, de 07.11.2014), en la redacció donada per l'Acord 1060/X, de 10 de novembre de 2020.  
  
A fi d'aconseguir aquest objectiu en l'àmbit de l'entitat Agència de Prevenció i Lluita contra el Frau i la Corrupció de la Comunitat Valenciana, i prenent en consideració els limitats mitjans disponibles i les prioritats existents, es proposa per la Intervenció de la cambra l'aprovació del Pla anual de control financer permanent de l'entitat Agència de Prevenció i Lluita contra el Frau i la Corrupció de la Comunitat Valenciana per a l'exercici 2024, l'abast del qual es concreta en el punt tercer d'aquesta proposta.  
A la vista de tots els antecedents anteriorment citats per la Intervenció de les Corts, la Mesa adopta el següent:  
  
Acord  
  
Primer  
Aprovar el Pla anual de control financer permanent de l'entitat Agència de Prevenció i Lluita contra el Frau i la Corrupció de la Comunitat Valenciana corresponent a l'exercici 2024, amb l'objecte i abast d'actuacions que es contenen en el punt tercer d'aquest acord.  
  
  
Segon  
La Intervenció de les Corts durà a terme l'execució de l'esmentat pla i, amb aquesta finalitat, podrà:  
a) Proposar, a través de la Secretaria General de les Corts i els seus serveis, la col·laboració que calga per a dotar-se de mitjans adequats i suficients que permeten portar a bon fi els seus treballs.  
a) Dictar les instruccions que estime convenients per a la correcta execució del pla.  
b) Modificar aquest pla per algun dels següents motius:  
1. A conseqüència de la necessitat d'incloure-hi controls específics en virtut de sol·licitud de la Mesa de les Corts o per manament legal.  
2. Quan es produïsquen variacions en l'estructura orgànica de l'Agència de Prevenció i Lluita contra el Frau i la Corrupció de la Comunitat Valenciana.  
3. Per a evitar duplicitats de treballs respecte dels realitzats per altres institucions de control públic.  
4. Per insuficiència de mitjans o altres raons degudament ponderades de les quals s'haurà de donar compte a la Mesa de les Corts a través de la Secretaria General.  
  
Tercer  
Establir l'objecte i abast de les actuacions de control que s'han de realitzar en l'Agència de Prevenció i Lluita contra el Frau i la Corrupció de la Comunitat Valenciana, en els termes expressats en el següent quadre:  
Quart  
Publicar aquest acord en el Diari Oficial de la Generalitat Valenciana, en el Butlletí Oficial de les Corts Valencianes i en el portal de transparència de les Corts.  
  
Palau de les Corts Valencianes  
València, 13 de febrer de 2024  
  
Llanos Massó Linares.  
Presidenta  
Víctor Soler Beneyto,  
Secretari primer